
A Covid, a karantén mindannyiunknak szokatlan, nehéz időszakot hozott. Azért, hogy közösségeink tovább működhessenek, az inter- 
net segítségét vettük igénybe. Az Ebredések Alapítvány minden önsegítő csoportja hozzáférhető az interneten keresztül. Az egysze- 
rűen letölthető, és telefonon is használható Z0OM program és applikáció segítségével heti, kétheti rendszerességgel láthatják, hallhat- 
ják egymást csoporttagjaink. A jelentkezéssel kapcsolatban felvilágosítást alapítványunk dolgozói adnak, illetve érdeklődni központi 
telefonszámunkon lehet. ( 334.1550 J 

A pszichoedukáció kétféle 
megközelítése 


Dr Mérey Zsolt kísérőszakértő gondolatai 


, Minek nevezzelek?" 


Dr Mérey Zsolt írása 


2021. március 16-án a Szociális Munka Világnapjának tiszte- 
letére videokonferenciát szervezett az ELTE Szociális Mun- 
ka Tanszéke. A beszélgetést Bujáki Tünde és Rózsa Brigitta 
moderálta. Meghívott vendégként Gallai István tapasztalati 
szakértő és Mérey Zsolt kísérő szakértő képviselte az Eb- 
redések Alapítványt. A beszélgetés fő témája az önsegítés 
volt, de alkalom nyílt a pszichoszociális akadályozottság fo- 
galmának tisztázására is. 

Uj megvilágításba helyezi a lelki egészség problémáival 
küzdők helyzetét az a tény, hogy az Országgyűlés a 2007. 
évi XCII. törvénnyel hirdette ki a Fogyatékossággal élő sze- 
mélyek jogairól szóló ENSZ egyezményt (a továbbiakban: 
CRPD) és az ahhoz kapcsolódó Fakultatív Jegyzőkönyvet. 
2017-ben részese lehettem a Bárczi Gusztáv Gyógypedagó- 
giai Karon a Perlusz Andrea által vezetett, a pszichoszoci- 
ális akadályozottság mibenlétével kapcsolatos kutatásnak, 
mely annak tisztázását tűzte ki célul, hogy definiálja, mi ez 
a fogalom, és mi a különbség egy pszichoszociálisan aka- 
dályozott személy és egy pszichiátriai beteg között. E ku- 
tatás során is megmutatkozott a hagyományos és a kritikai 
pszichiátriai vagy postpszichiátriai két ellentétes felfogás 
közötti különbség. Míg a hagyományos felfogás szerint 
pszichoszociális fogyatékosságról kell beszélni, addig a kri- 
tikai pszichiátria megközelítésének megfelelően a kutatás 
végén a pszichoszociális akadályozottság fogalma nyert el- 
fogadást, tekintetbe véve ennek az állapotnak az átmeneti 
jellegét és a felépülés lehetőségét. 

A munkacsoport a CPRD-nek, az ENSZ egyezménynek 
megfelelően átfogó jogszabályi áttekintést tart szükséges- 
nek. A CPRD alapvetéseire támaszkodva és az érintettekkel 
folytatott konzultációra figyelemmel két definíciót javasolt 
a döntéshozók számára, melynek lényege szerintem az 
alábbiak szerint egyesíthető: Pszichoszociálisan akadályo- 
zott az a személy, akit olyan lelki eredetű, változékonyságot 
mutató állapot jellemez, amely számos egyéb környezeti 





és társadalmi tényezővel összefüggésben korlátozhatja az 
adott személy teljes, hatékony és egyenlő esélyű társadal- 
mi részvételét. A pszichoszociálisan akadályozott személy- 
nek komplex, a változó állapothoz igazodó támogató szol- 
gáltatásokra, akadálymentesítésre van szüksége pszichés 
jólléte és egyenlő társadalmi részvétele biztosításához. 

Igy megváltozott a könyvformában megjelen kutatási be- 
számoló címe is, habár a kiadványban még a régi cím sze- 
repel: Kutatási beszámoló A pszichoszociális fogyatékos- 
sággal élő személyek társadalmi helyzetét feltáró országos 
kutatásról. Szerkesztette Perlusz Andrea. Bp. 2017. 

A pszichoszociálisan akadályozott személy fogalom hasz- 
nálatával járuljunk mi is hozzá a stigma csökkentéséhez! 





N 11) 
vervitis-háalai 

Kéri Péter írása 

Bárki életében jöhet olyan pillanat, mikor azon kapja magát, 
hogy semmi nem úgy működik körülötte, ahogyan szeretné, 
ahogyan megszokta. Amikor elveszítjük munkánkat és kilá- 
tástalannak éljük meg helyzetünket, amikor a hosszú évek 
alatt legfontosabbá vált párkapcsolatunk egy nem várt hely- 
zet miatt hirtelen összeomlik, amikor olyan embert veszítünk 
el aki, igen fontos, igen közeli volt, életünk nehéz változáson 
megy át, melyet sokan -érthetően- igen nehezen élnek meg. 
Ugyanilyen váratlan és ismeretlen -sokszor leküzdhetetlen- 
nek látszó- nehézségen mennek keresztül mindazok, akik 
életük során először hangokat kezdenek hallani, képeket 
kezdenek látni. Azok, akik megpróbálják eleinte valamilyen 


életükben meglévő okhoz, hitrendszerhez kötni a hangok 
megjelenését, a hangok miértjét. 


Kezdetben mindez bárkinek igen embert próbáló helyzet. 
Olyan helyzet, melyhez nincs megoldási kulcsunk sem ta- 
pasztalatainkból kiindulva, sem mások jóindulatú segítsége 
által. Segítség nélkül, elkeseredve érzi magát szinte minden- 
ki, aki mindezt megtapasztalja. 


, MIÉRT ENNYIRE MÁS A HANGHALLÁS, A NEM VALÓS 
KÉPEK LÁTÁSÁNAK MEGÉLÉSE, AHHOZ KÉPEST, MINT 
AMIKOR AZ EMBERNEK VALAMILYEN MÁS TESTI BE- 
TEGSÉGE VAN?" 


Ha belázasodunk, megfájdul a torkunk, azonnal emlékszünk 
egy esetre amikor ez megtörtént már, ismerjük az okait, a 
körülbelüli lefolyását, az a tudat, hogy tisztában vagyunk az- 
zal, hogyan múlik majd el az állapot megkönnyebbülést hoz, 
akár felépülésünket is segíti. 

Ha olyan tüneteket veszünk észre magunkon melyeket még 
sosem tapasztaltunk, tegyük fel bőrünkön fura csoportos 


kiütéseket látunk, melyek nem akarnak múlni, ráadásul a 
hányinger és a szédülés is gyötör, egy ideig valószínűleg azt 
mondogatjuk magunkban, majd elmúlik, viszont sokan egy 
idő múlva -teljesen érthetően- idegesek lesznek az állapot- 
tól. Vannak akik félni kezdenek, vannak akik nem akarnak 
róla tudomást venni. A segítség akkor jön el, amikor a tü- 
netek miatt orvoshoz megyünk, aki egy egyszerű diagnózis 
után, felír egy antibiotikumot és az állapot néhány nap után 
a múlté. A negatív érzéseknek, a szorongásoknak ezzel vége. 
Sőt, amennyiben ezentúl környezetünkből bárki hasonlókra 
panaszkodik, nagy valószínűséggel megnyugtajuk, és segí- 
tünk, hogy hamar orvoshoz kerüljön ismerősünk, hisz már 
tapasztaltuk ugyanezt. 


Amikor valaki hangokat kezd hallani leginkább iszonyatos ré- 
mület fogja el, azzal kapcsolatban, hogy mi is ez, miét is pont azt 
hallja amit, rémületesnek gondolhatja helyzetét, leállíthatatlanul 
lehet olyan gondolata, hogy ,ez miért pont vele történik. Bizar- 
rnak élheti meg, hogy életeseményei valami rettenetes torz for- 
dításban hallhatóak fejében. Nem tudja mi a teendő. Amikor egy 
idő után segítséget kér, nem azt a segítőkész, megnyugtató oda- 
figyelést kapja, melyet akkor szokott meg mikor belázasodott, 
mikor kiütéses lett, hanem valami egészen mást. A hangallással 
élők legtöbbször burkoltan, vagy nyíltan rémült tekinteteket, 
tanácstalanságot látnak azok szemében akiknek legnehezebb 
időszakukban elmondják mit is tapasztalnak. Amikor a hang- 
hallásáról beszél valaki, igen sokszor azt élheti meg, hogy nem 
csak ő érzi egyre elszigeteltebbnek magát -ami az állapot egyik 
tünete-, hanem akinek beszél önmagáról, azok szépen lassan 
ilyen-olyan okok miatt távolságot kezdenek tartani tőle. 


A legszívbemarkolóbb, sokszor elviselhetetlen élmény pedig 
nem más mit az a nap, mikor a hanghalló és küszködő hozzá- 
tartozói rászánják magukat arra, hogy meglátogassanak egy 
szakembert a legközelebbi pszichiátriai klinikán. Ugyanúgy sé- 
tálnak be az ajtón, mint az aki antibiotikumot kapott kiütései- 
re, és valami hasonló megoldást várnak. Megoldás helyett igen 
sokan olyan mondatokat hallhatnak amelyek -ha az egyén és 
családja nem kőből van- sokáig, akár örökké megnehezítheti, 


megkeserítheti, tönkre is teheti ő és családja, szerettei életét. 
Sok pszichiáter mintha elfelejtené annak a mondatnak a súlyát, 
hogy , Onnek gyógyíthatatlan, egy életre szóló mentális beteg- 
sége van, mely talán gyógyszerekkel karbantartható., , Sajnos 
nemigazán tudjuk betegsége, A SZKIZOF RENIA hogyan és mitől 
alakul ki. 


Az a megkönnyebbülés ami a lázas állapot elmúlásával, a kiü- 
tések diagnózisával, kezelésével eljön, az e diagnózis ilyen fel- 
állításával nemhogy elmarad, hanem az állapot az úgynevezett 
pszicho-szociális elakadás felerősödik. A tanácstalanság, a te- 
hetetlenség lefelé ívelő spiráljai először a pácienst, majd a hoz- 
zátartozókat is magukkal rántják. A gyógyszeres kezelés nem 
teljes sikere, vagy totál sikertelensége pedig olyan helyzetet te- 
remt, ahol minden szereplő azt érzi tehetetlen. 


, A , SCHIZOPHRENIA COMPANION GUIDE II" EGY 2021- 
ES, IGAZÁN NAPRAKÉSZ ANYAG, AMELY PÁCIENSEK 
TAPASZTALATAIRA, MEGÉLT HELYZETEIRE ÉPÍTVE, 0OB- 
JEKTÍV SEGÍTSÉGET NYÚJT A PÁCIENS ÉS SZERETTEI 
SZÁMÁRA. AZ -EGYELŐRE ANGOL NYELVŰ - INTERAK- 
TÍV KIADVÁNY HITELESEN BESZÉL ENNEK AZ ÁLLA- 
POTNAK A MIBENLÉTÉRŐL. SEM NEM SZÉPÍTI A HELY- 
ZETEKET, SEM NEM HELYEZI LEROMBOLHATATLAN 
SKATULYÁKBA" 








A kiadvány egyik szerkesztőjeként nagy örömmel tölt el, hogy 
megoszthatom, és örömömre szolgálna, ha letöltés után az 
érintett olvasó is ezt tenné, hogy ezek az információk bárkihez 
eljuthassanak. Aktuálisnak és naprakésznek találom itthon és 
a kontinensen is. Nagy szerencse, hogy lesznek majd olyan 
szülők és páciensek, akik (sajnos nem ez a többség) azt érzik 
majd, ha belemélyednek, elolvassák, hogy nekik ez nemhogy 
magától értetődő, de a leírtakhoz képest olyan helyzetben 
vannak a pszichiátriával való kapcsolatukban, mely ennél akár 
jóval progresszívebb. Iudnunk kell, egy ilyen kiadvány minden 
érintetthez szólva tekinthető csak eredményesnek, előre mu- 
tatónak. 


Azok, akik ismerik a felépülés lehetőségeinek fogalmát, akik 
tudják milyen a diagnózis megterhelő súlya és közösen tesz- 
nek ez ellen, azoknak remélhetőleg már nem ez a PDF ad se- 
gítséget! Es ez pont így van jól. 


Reményeim szerint, a következő ilyen útmutató szerkesztésé- 
nél, már közelebb kerülhetünk ahhoz, hogy minden érintett, 
orvostól, ,körzetin" át a házastársig nagyobb tudással és jóval 
kevesebb félelemmel, nehézséggel élhessen. Reményeim 
szerint a folytatás egy olyan útmutató lehet, ahol közelebb 
kerülhetünk ahhoz a megközelítéshez, miszerint a mentális 
problémák gyógyulása a szociális (családi, baráti, pár) kap- 


csolatok egyidejű segítésével megoldható, a teljes gyógyulás 
elérhető. 


Reményeim szerint a következő Szkizofrénia kalauz, már nem 
is ezzel a címkével" jön, és annyira segítővé válhat, mint egy 
antibiotikum egy kiütéses betegségnél, 

Fogadjátok ezt a munkát hídként, a mai felfogás , fekete lyukai" 
és a hamarosan bekövetkező szemléletváltás közé. 
Igyekszem továbbra is építeni mindezt, és nagy köszönettel 
tartozom az Ebredések Alapítványnak, hogy támogat ebben. 


Veletek vagyunk! 





Beszélünk róla! 


Tusor Anna önsegítő csoportvezető írása 


Mi jutott eszembe mikor először ezt hallottam: szexuális 
traumafeldolgozó csoport? Hááát... 

Ha nekem korábban ezzel jön valaki, annyira berezelek, 
hogy csípőből elutasítom. Te jó ég, hagyjál engem ilyenek- 
kel, ez rettenetesen furcsának hangzik. Persze akkor nem 
tudtam, hogy csak a tudatlanság beszél belőlem. Hiszen 
egyszerűen nem tudtam mi lehet az, mi történhet ott. 
Ilyen egyszerű! Talán csak féltem. Talán pont ez volt a baj. 


, MOST A MONITOR MÁSIK OLDALÁN, AHOGY ÉPPEN 
EZT A CIKKET OLVASOD, REMÉLEM FELCSILLAN A 
SZEMED, ÉS RÁJÖSSZ: SZERETNÉL HOZZÁNK CSAT- 
LAKOZNI. 

MERT VÁRUNK. 


A második csoporton (ígérem, ez nem egy hivatalos napló, 
nem számolok be minden egyes alkalomról, nem szeret- 


nélek Téged, drága olvasó, nappal a legmélyebb alvásba 
üldözni) már elő előkerült néhány igen fájdalmas, régóta 
kimondásra váró, belül marcangoló történet. Valaki ki- 
kapcsolta a kameráját és a hangját, nehogy a többieket 
terhelje sírásával. Ekkor kezdtek el az én szótáram sze- 
rint a kis csodák egyesével megtörténni. Mert a többiek 
egyhangúan, spontán jelezték vissza, hogy azért vagyunk 
itt, hogy veled legyünk a nehézségben, amikor fáj neked. 
Talán pont valami ilyesmi hiányzott mindig is az életed- 
ből. Sorstársunk kamerája visszakapcsolt, és azóta is úgy 
maradt. 


Mindez pont azért lehetséges, mert nem vagyunk sokan 
egy online találkozón. 

Igy nemcsak csoporttagokká, hanem egymás támaszaivá 
is válhatunk. Nemcsak egyéni kapcsok alakulhatnak ki, ha- 
nem egy összetartó, különleges baráti kör is. Ez nagyobb 
létszámnál így nem lehetséges. A kis létszámnak és a ki- 
alakult összetartó erőnek tulajdonítom azt, hogy az egyik 
csoporttag egyszer csak azt mondta, nem fog tovább járni 
a csoportra, mert lelkének túlzottan megterhelő felidézni 
az emlékeit. Emlékszem, napokig szomorú voltam. Nem 
telt el három hét, és visszatért közénk. Örökre megmarad 
bennem az eufórikus örömre, ami sokunkat elöntött, hogy 
újra teljes a csapat. 


Néhány alkalom után -miután kezdtünk összerázódni- 
mondta ki legelőször valaki, hogy mennyire feltöltődött a 
csoportban és nagyon várja a következőt. 


Azóta sokszor elhangzik ugyanez a mondat, hiszen ezt 
váltja ki a megkönnyebbülés, egy nehéz, sebző helyzet 
megosztása. Pusztán az, hogy kimondhatjuk. 


Természetesen olyan is előfordul, hogy valaki szomorú, 
valaki letört, frusztrált egy megélt kudarctól, kemény szi- 
tuációtól vagy valaki kétségbeesett egy rá váró döntéstől. 
Az a jó a csoportban, hogy így sosem engedjük el egymást. 
A szomorúságra, fájdalomra, elkeseredésre sokszor gyó- 


gyír, ha erőt adhatunk a másiknak, megmutathatjuk: nincs 
egyedül, és igyekszünk megerősíteni abban, hogy azért 
vagyunk itt hogy megoszthassuk kinek milyen örömmel 
teli kiút segített. 

Kudarcra felírható receptünk a bátorítás. Hogy ,próbáld 
meg", ,léphetsz" ,Figyelt, hogy jó-e az irány!" , Tarts ki!" 
Ami pedig egy ilyen közösségben természetes: , Veled va- 
gyunk, miközben átmész mindezen." 


Nem is tudom megszámolni hányszor írtam már le ezt a 
szót: trauma. Erdemes azonban néhány mondatot szen- 
telni annak, mit is jelent ez a szó. Ha tömören szeretném 
körülírni, így szólhat: mindaz ami bántott amikor megtör- 
tént velem. Ez persze egy óriási halmaz. En úgy vélem a 
trauma szó lehet ilyen tág jelentésű, mindennapi életünk 
tele van sok hasonlóval. Am nem feltétlenül csak ezek 
azok a traumák azok, melyek miatt érdemes csoportunk- 
hoz csatlakozni. Nálunk talán a legtöbben így írnák le, a 
trauma fogalmát: mindaz amit nem akartam hogy meg- 
történjen velem, bántott, fájt, hogy megtörtént és vissza- 
tartó erővel hat a jelenemre, jövőmre. Ez a csoport segít 
rátekinteni életünk elakadásaira, teret ad arra, hogy meg- 
beszélhessük, kinek melyik út volt ami feloldáshoz vezet. 


Csoportunk persze nem csak azoknak nyújthat segítsé- 
get, akik tudják, hogy traumákat hordoznak. Van csoport- 
tagunk, aki csak kíváncsiságból csatlakozott hozzánk, és 
a hónapok során eszmélt rá, hogy ő is érintett a témában. 
Fogalma sem volt róla. Most pedig már úton van. 

Mindig csak traumákról beszélgetünk, mindig szomorko- 
dunk együtt, csak a múltba visszarepülve? Dehogy. 


Hiszen itt a jelenünk és a jövőnk. Igen, történtek velünk 
nehézségek. De nem ezek határoznak meg minket. Sok- 
szor csak örülünk, hogy megint eljött az idő, hogy találkoz- 
zunk, és beszélgetünk. Nevetünk. Jól érezzük magunkat 
együtt. Tervezzük a jövőt, miket szeretnénk majd együtt 
csinálni. Tudjuk, hogy nemcsak a csoport idejében, hanem 
bármikor kinyújthatjuk a kezünket egymás felé, ha nehéz. 
























Ki is szoktuk. Együtt vagyunk egy biztonságos légkör- 
ben, ahol halljuk egymást, és odafigyelünk egymásra: 


Azt hiszem, egy ilyen hely megtalálása ner 
Es mégis, elengedhetetlennek tartom a felépüléshe 
Emberek vagyunk, társas lények, és a gyógyul 

kal nehezebben történi gányosan" csak egy 
szakemberrel való mu ég hozzá valami, 
ami inkább közös, a ira terápiaszag ami 
közelebb áll a mindennapi élethez. Ahogyan eg 
társaság is időről időre összegyűlik, ugyanúgy i 







Zgtntj rét ü mez 
Téged is várunk! 


KÖZÖSEN fő 


A MI MAGAZINUNK ! 

HESZK 


lez EMBERI ERŐFORRÁSOK 


MINISZTÉRIUMA 


www.kozosen.ebredesek.hu 


